Teddy Minahasa Putra

Teddy Minahasa Putra (lahèr 23 Novèmber 1970). Âbâ'na panèka mantan perwira tèngghi Polri sè asalla bhâkal ajhabat dhâddhi Kopala Kepolisiân Daèra Jhâbâ Tèmor bâkto ètodhu Kapolri lèbât sorat tèlègram nomer ST/2134/X/KEP/2022 è tangghâl 10 Oktober 2022 sampè’ èbhâttallaghi empa’ arè samarèna (14 Oktober 2022) polana abâ'na ècapo' kasus morop bhârâng bhuktè sabu è dâèra Bukittinggi bân jarìngan dhâghâng narkoba sè èbukka’ sareng Kapolri ḍhibi' mènagka pèmpènan institusi polri bân mènangka pèmpènan abâ'na ḍhibi'. Kadhâddhiyân nèka dhâddhiyaghi abâ'na penunjukkan jabadhân Kapolda sè palèng sakejjhâ' bân ghi’ ta' èlantik. Abâ'na jhughân dhâddhi Katowa Omom Harley Davidson Club Inḍonèsia (HDCI) pèriode 2021-2026.

Nuro’ catadhân sè èbâca bâkto nota pembèlaan tangghâl 13 April 2023, abâ'na lahèr ḍâri kalowarga sè korang mampu. Sareng bâllu' satarètanan, abâ'na rajâ è kottha kènè', Pasuruân, Jhâbâ Tèmor. Samarèna marè sakola dhâsar bân menengnga, abâ'na nerrossaghi ḍâ’ Sakola Menengah Attas (SMA) bân lulus taon 1990 pas terros nuro’ pânḍhiḍhighân AKABRI. Hal ghânèka èlakonè polana ènga' ḍâ' kaadhâ'ân èkonomi orèng towana sè èpèkkèr tak kèrâ mampu majâr biayâ sakolana ḍâ’ jenjang sè lebbi tèngghi. Dâddhi, è taon 1997, abâ'na èyataaghi lulus ḍâri panḍhiḍhighân AKABRI bân maso’ kepolisiân. Abitta empa’ taon abâ'na ajhâlânè prosès panḍhiḍhighân è Akpol.

âbâ'na perna dhâddhi ajudân Bâkkèl Prèsidèn Rèpublik Inḍonèsia Jusuf Kalla, Staf Ahli Bâkkèl Prèsidèn RI, Kopala Biro Pengamanan Internal (Karopaminal) Divpropam Polri, Kopala Kepolisiân Daèra Banten, Bâkkèl Kopala Kepolisiân Daèra Lampung, Staf Ahli Manajemen Kapolri, Kopala Kepolisiân Daèra Somattra Bârâ' bân sè palèng akhèr dhâddhi Kopala Kepolisiân Daèra Jhâbâ Tèmor.

 Sombher